stanford-oval/wikipedia huggingface dataset:
พัลลภ ปิ่นมณี
ก่อการปฏิวัติและรัฐประหาร

ในปี พ.ศ. 2524 ในเหตุการณ์กบฏเมษาฮาวาย พล.อ.พัลลภ ในตำแหน่งผู้บังคับการกรมทหารราบที่ 19 อำเภอตาพระยา จังหวัดปราจีนบุรี (จังหวัดสระแก้วในปัจจุบัน) เป็นผู้นำกำลังรถถังกว่า 100 คัน และทหาร 4 กองพัน คือ 3 กองพันทหารราบ และ 1 กองพันทหารปืนใหญ่ จาก อำเภออรัญประเทศ มุ่งหน้าสู่กรุงเทพมหานคร เพื่อยึดอำนาจรัฐบาล พล.อ. เปรม ติณสูลานนท์ แต่ไม่สำเร็จ สุดท้ายต้องลี้ภัยไปต่างประเทศ หนีไปอยู่ประเทศลาว ถูกจับขังคุกอยู่นาน 2 เดือน ก่อนที่กลับเข้ารับราชการอีกครั้งในปี พ.ศ. 2530
นอกจากนี้แล้วในเหตุการณ์พฤษภาทมิฬ พล.อ.พัลลภให้สัมภาษณ์ยอมรับว่าเป็นผู้นำในการเผาสถานีตำรวจนครบาลนางเลิ้งเอง รวมทั้งยังเคยไล่ล่าเอาชีวิต พล.อ. อาทิตย์ กำลังเอก ในยุคที่ดำรงตำแหน่งผู้บัญชาการทหารบกด้วย เพราะ พล.อ.พัลลภอ้างว่า พล.อ.อาทิตย์รู้เห็นเป็นใจให้นายทหารรุ่น จปร.5 กลั่นแกล้งตนเอง
และในการรัฐประหารเมื่อวันที่ 19 กันยายน พ.ศ. 2549 นั้น พล.อ.พัลลภ เป็นบุคคลหนึ่งที่ทางคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ติดต่อเพื่อให้เป็นที่ปรึกษาด้วยในคืนวันก่อการ ที่กองบัญชาการกองทัพบก ถนนราชดำเนิน
กรณีกรือเซะ

ในเหตุการณ์ความไม่สงบในชายแดนภาคใต้ที่มัสยิดกรือเซะเมื่อวันที่ 28 เมษายน พ.ศ. 2547 ที่ทางทหารไทยได้สังหารผู้ก่อความไม่สงบที่หลบไปซ่อนอยู่ในมัสยิดเสียชีวิตทั้งหมด 33 ศพนั้น พล.อ.พัลลภ ในฐานะผู้อำนวยการเหตุการณ์ครั้งนั้นถูกมองว่ากระทำการรุนแรงเกินกว่าเหตุ  ซึ่งต่อมาทาง พล.อ. ชวลิต ยงใจยุทธ ได้ออกมาแสดงท่าทีปกป้องการทำหน้าที่ครั้งนี้ของ พล.อ.พัลลภ และได้ให้ฉายา พล.อ.พัลลภ ว่า "แมคอาเทอร์เมืองไทย" ซึ่งคำว่าแมกอาเธอร์ เป็นนามสกุลของจอมพล ดักลาส แมกอาร์เธอร์ ซึ่งเป็นจอมพลแห่งกองทัพฟิลิปปินส์ และเป็นเสนาธิการทหารบกสหรัฐ
กรณีคาร์บอมบ์

ในวิกฤตการณ์การเมืองในประเทศไทยเมื่อช่วงกลางปี พ.ศ. 2549  ในกรณีคาร์บอมบ์รถยนต์ของ พ.ต.ท. ทักษิณ ชินวัตร เมื่อวันที่ 24 สิงหาคม พ.ศ. 2549 รถคันหนึ่งซึ่งขนวัตถุระเบิดกว่า 67 กิโลกรัมได้หยุดบริเวณใกล้ที่พักของ พ.ต.ท. ทักษิณ ในเขตธนบุรี โดยมี ร.ท. ธวัชชัย กลิ่นชะนะ อดีตคนขับรถส่วนตัวของเขาเป็นพลขับ โดยการสืบสวนของตำรวจพบว่า รถคนดังกล่าวได้ออกจากสำนักงานใหญ่ของกองอำนวยการรักษาความมั่นคงภายในราชอาณาจักร เมื่อเช้าวันเดียวกัน
พล.อ. พัลลภ ปฏิเสธความเกี่ยวข้องกับเหตุการณ์ดังกล่าว และกล่าวว่า "ถ้าผมทำ นายกฯ หนีไม่พ้นผมหรอก..." และกล่าวอ้างว่า "วัตถุระเบิดอยู่ระหว่างการขนส่ง ไม่ได้เก็บรวบรวมมาจุดระเบิด" ในขณะที่ฝ่ายที่ต่อต้านรัฐบาลมองว่าเหตุการณ์ดังกล่าวเป็นแผนสมคบคิดของรัฐบาล
ร.ท. ธวัชชัย ถูกจับกุมตัว และพล.อ.พัลลภ ถูกปลดออกจากตำแหน่งในทันที ในภายหลังได้มีการจับกุมนายทหารเพิ่มอีก 5 นาย เนื่องจากสงสัยว่ามีส่วนเกี่ยวข้อง แต่นายทหาร 3 นาย รวมทั้ง ร.ท. ธวัชชัย ถูกปล่อยตัว ภายหลังการก่อรัฐประหารในเดือนกันยายน
ในวันที่ 19 สิงหาคม พ.ศ. 2552 ศาลทหารมีคำสั่ง ลงโทษ
พ.อ. มนัส สุขประเสริฐ และพ.อ. สุรพล สุประดิษฐ์ จำคุก 6 ปี
ร.ท. ธวัชชัย กลิ่นชะนะ จำคุก 4 ปี 6 เดือน
โดย จ.ส.อ. ชาคริต จันทระ เป็นพยานในคดีนี้
บทบาทในวิกฤตการณ์การเมือง

บทบาทของ พล.อ. พัลลภ ปิ่นมณี ในวิกฤตการณ์การเมืองในประเทศไทย พ.ศ. 2548 - 2553 นั้น แบ่งออกได้เป็น 2 ช่วง ช่วงแรกในระหว่างที่ทางกลุ่มพันธมิตรประชาชนเพื่อประชาธิปไตยชุมนุมกันอยู่ในทำเนียบรัฐบาล เมื่อกลางปี พ.ศ. 2551 นั้น  หลังจากที่ทางกลุ่มพันธมิตรฯได้บุกยึดทำเนียบรัฐบาลแล้วในวันที่ 26 สิงหาคม มีความเป็นไปได้ว่า พล.ต. จำลอง ศรีเมือง แกนนำของพันธมิตรฯอาจถูกจับ ซึ่งในกรณีนี้ พล.อ. พัลลภได้กล่าวไว้ว่า หาก พล.ต. จำลอง ถูกจับเมื่อใด ตนจะขอเป็นแกนนำรุ่นที่ 2 เอง โดยทั้งหมดนี้มิได้เคยสัญญากันมาก่อน แต่เป็นสัญญาใจระหว่างเพื่อน
แต่หลังจากนั้นมา พล.อ.พัลลภก็มีท่าทีเปลี่ยนไป โดยหันไปสนับสนุนฝ่าย พ.ต.ท. ทักษิณ ชินวัตร มีข่าวคราวว่าได้เดินทางไปพบ พ.ต.ท. ทักษิณ ที่ต่างประเทศหลายต่อหลายครั้ง รวมทั้งได้เข้าสมัครเป็นสมาชิกพรรคเพื่อไทย
ในต้นเดือนกุมภาพันธ์ พ.ศ. 2553 พล.อ.พัลลภ ได้เปิดแถลงข่าวว่า จะขอจัดตั้งกองทัพประชาชนเพื่อประชาธิปไตยขึ้นต่อสู้ แทนที่จะเป็นกลุ่มแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน โดยจะให้ พล.อ.ชวลิต เป็นผู้บัญชาการทหารสูงสุด แต่ว่าแนวคิดนี้ได้ถูกปฏิเสธอย่างสิ้นเชิงจากสังคมหรือแม้แต่ฝ่ายแนวร่วมของนปก.เองก็ตาม เช่น นายจตุพร พรหมพันธุ์ หรือ นายจาตุรนต์ ฉายแสง เป็นเหตุให้ พล.อ.พัลลภมีวิวาทะกับนายจตุพร และได้ประกาศขอยุติบทบาทในส่วนนี้ไป
ในเดือน มีนาคม พ.ศ. 2557 เขามีบทบาทในการนำกลุ่มแนวร่วมประชาธิปไตยต่อต้านเผด็จการแห่งชาติ เปิดรับสมัครสมาชิกเป็นการ์ดอาสาสมัครพิทักษ์ประชาธิปไตยแห่งชาติ ใช้เคลื่อนไหวทางการเมืองในภาคอีสานที่ จ.มหาสารคาม
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 34 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
ประวัติการทำงาน > ราชการทหาร

ผู้บังคับการหมวดอาวุธ กองพันทหารราบที่ 1 กรมทหารราบที่ 1 มหาดเล็กรักษาพระองค์
ผู้บังคับการกองร้อยอาวุธเบา กองพันทหารราบที่ 3 กรมทหารราบที่ 1 มหาดเล็กรักษาพระองค์
ผู้บังคับการกองร้อย กรมนักเรียนนายร้อย โรงเรียนนายร้อยพระจุลจอมเกล้า
ผู้บังคับการกองพันทหารราบที่ 2 กรมทหารราบที่ 19 กองพลที่ 9 จังหวัดกาญจนบุรี
ประจำกรมยุทธศึกษาทหารบก
ผู้บังคับการกองพันทหารราบที่ 2 กรมทหารราบที่ 2 กรมทหารราบที่ 15 จังหวัดนครศรีธรรมราช
ผู้บังคับการค่ายอิงคยุทธบริหาร จังหวัดปัตตานี
ผู้บังคับการกรมทหารราบที่ 19 กองพลที่ 9 จ.กาญจนบุรี และช่วยราชการที่ศูนย์สงครามพิเศษ จังหวัดลพบุรี
ประจำผู้บัญชาการกองบัญชาการทหารสูงสุดปี พ.ศ. 2535 และปีเดียวกันได้ย้ายไปประจำกองบัญชาการทหารสูงสุด
ที่ปรึกษากองบัญชาการทหารสูงสุด เมื่อปี พ.ศ. 2538 พร้อมตำแหน่งผู้ทรงคุณวุฒิพิเศษกองบัญชาการทหารสูงสุด ก่อนลาออกเมื่อวันที่ 1 เมษายน พ.ศ. 2539
ประวัติการทำงาน > ตำแหน่งทางการเมือง

สมาชิกวุฒิสภา ปี พ.ศ. 2522 และปี พ.ศ. 2524
ที่ปรึกษาผู้ว่าราชการกรุงเทพมหานคร ในปีพ.ศ. 2528
ผู้ช่วยเลขานุการรัฐมนตรีว่าการกระทรวงกลาโหม 17 พฤศจิกายน พ.ศ. 2540
ที่ปรึกษานายกรัฐมนตรี 20 กุมภาพันธ์ พ.ศ. 2544 และลาออกเมื่อ 8 มีนาคม พ.ศ. 2545
ที่ปรึกษานายกรัฐมนตรีฝ่ายความมั่นคง
ผอ.กอ.สสส.จชต. รับผิดชอบบัญชาการแก้ไขปัญหาความไม่สงบทางภาคใต้ รองผู้อำนวยกองอำนวยการรักษาความมั่นคงภายใน และถูกคำสั่งให้ออกตามคำสั่งสำนักนายกรัฐมนตรี ที่ 160/2549
ที่ปรึกษารัฐมนตรีว่าการกระทรวงกลาโหม (พล.อ. ธรรมรักษ์ อิศรางกูร ณ อยุธยา)
ผู้สมัคร ส.ส. พรรคประชาธิปัตย์ เขต 1 กรุงเทพมหานคร พ.ศ. 2539
สมาชิกแบบตลอดชีพ​พรรคเพื่อไทย​
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2513 –  เหรียญชัยสมรภูมิ การรบ ณ สาธารณรัฐเวียดนาม (ช.ส.)
พ.ศ. 2517 –  เหรียญพิทักษ์เสรีชน ชั้นที่ 2 ประเภทที่ 1 (ส.ช.)
พ.ศ. 2510 –  เหรียญราชการชายแดน (ช.ด.)
พ.ศ. ไม่ปรากฏ –  เหรียญจักรมาลา (ร.จ.ม.)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เวียดนามใต้ :
พ.ศ. 2512 –  แกลแลนทรี่ครอส ยูนิท ไซเทเชิน
พ.ศ. 2512 –  เหรียญเกียรติยศกองทัพเวียดนาม ชั้นที่ 1
พ.ศ. 2512 –  ซิฟเวิลแอคเชิน ยูนิท ไซเทเชิน
พ.ศ. 2512 –  เหรียญรณรงค์เวียดนาม
สหรัฐ :
พ.ศ. 2512 –  เมอริโทเรียส ยูนิท คอมมันเดเชิน (ทหารบก)
แหล่งข้อมูลอื่น

ผมสร้างตัวจากการรับจ้างรบ บทสัมภาษณ์ พลเอกพัลลภ ปิ่นมณี
คิดแบบ พล.อ.พัลลภ ปิ่นมณี จาก"ลาว"ถึง"พฤษภาทมิฬ" และล่าสังหาร"พล.อ.อาทิตย์" จาก มติชนสุดสัปดาห์
'ไอ้นาจ' นักรบชาติหิน เก็บถาวร 2007-03-12 ที่ เวย์แบ็กแมชชีน จาก เนชั่นสุดสัปดาห์
พท.ปูดชื่อ 'พัลลภ' รับคุมภาคกลางลุยเลือกตั้งสมัยหน้า จากไทยรัฐ
พล.อ.พัลลภ ปิ่นมณี คิดเช่น เห็นชาด 14-7-2018
พระบรมราชโองการ ประกาศ แต่งตั้งสมาชิกวุฒิสภา
ประเทศไทยใน พ.ศ. 2541

เหตุการณ์ที่เกิดขึ้นใน พ.ศ. 2541 (ค.ศ. 1998) ในประเทศไทย เป็นปีที่ 217 แห่งกรุงรัตนโกสินทร์ และเป็นปีที่ 53 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ผู้นำ

พระมหากษัตริย์ : พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
สยามมกุฎราชกุมาร: พระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ในขณะนั้น)
นายกรัฐมนตรี: ชวน หลีกภัย (ประชาธิปัตย์)
สภาผู้แทนราษฎร: ชุดที่ 20
ประธานสภาผู้แทนราษฎร: วันมูหะมัดนอร์ มะทา (ความหวังใหม่)
วุฒิสภา: ชุดที่ 7
ประธานวุฒิสภา: มีชัย ฤชุพันธุ์ (แต่งตั้ง)
ประธานศาลฎีกา :
ศักดา โมกขมรรคกุล (จนถึง 30 กันยายน)
ปิ่นทิพย์ สุจริตกุล (ตั้งแต่ 1 ตุลาคม)
เหตุการณ์ > มกราคม

8 มกราคม - พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าฯ พระราชทานพระยศ "จอมพลเรือ" เพื่อเป็นการเฉลิมพระเกียรติ สมเด็จพระมหิตลาธิเบศร อดุลยเดชวิกรม พระบรมราชชนก
เหตุการณ์ > กุมภาพันธ์

16 กุมภาพันธ์ – ผู้บริหารระดับสูงของบริษัทยูทีวี เคเบิล เน็ตเวิร์ค จำกัด (มหาชน) หรือยูทีวี และบริษัทอินเตอร์เนชั่นแนล บรอดคาสติ้ง คอร์ปอเรชั่น จำกัด (มหาชน) หรือไอบีซี ทำพิธีลงนามในสัญญาร่วมกันเพื่อผนวกกิจการของสองบริษัทเข้าด้วยกันเป็นบริษัทยูไนเต็ด บรอดคาสติ้ง คอร์ปอเรชั่น (ยูบีซี) เริ่มให้บริการตั้งแต่วันที่ 1 กรกฎาคม เป็นต้นไป
เหตุการณ์ > มีนาคม

5 มีนาคม – ตำรวจจับกุมนายเสริม สาครราษฎร์ นักศึกษาคณะแพทยศาสตร์ ชั้นปี 2 วิทยาลัยแพทยศาสตร์ กรุงเทพมหานคร ผู้ต้องหาฆ่าหั่นศพ นางสาวเจนจิรา พลอยองุ่นศรี นักศึกษาคณะแพทยศาสตร์ ชั้นปีที่ 5 มหาวิทยาลัยมหิดล เนื่องจากโกรธแค้นที่ นางสาวเจนจิราพยายามตีตัวออกห่างไปมีชายคนใหม่ ทั้งที่ได้เสียกันแล้ว
เหตุการณ์ > เมษายน

21 เมษายน – พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินเปิด "ทางคู่ขนานลอยฟ้าถนนบรมราชชนนี"
เหตุการณ์ > พฤษภาคม

15 พฤษภาคม - องค์การขนส่งมวลชนกรุงเทพ เริ่มนำรถปรับอากาศยูโรทู (รุ่น 797 คัน) วิ่งให้บริการประชาชนเป็นวันแรก
เหตุการณ์ > กรกฎาคม

14 กรกฎาคม – วันก่อตั้งพรรคไทยรักไทย เป็นพรรคการเมืองแรกที่ก่อตั้งขึ้นภายใต้รัฐธรรมนูญฉบับใหม่
เหตุการณ์ > สิงหาคม

14 สิงหาคม – รัฐบาลออกมาตรการ 14 สิงหา แก้ปัญหาธนาคารและสถาบันการเงิน
เหตุการณ์ > ตุลาคม

13 ตุลาคม – เกิดเหตุปล้นรถโดยสารประจำทาง โดยคนร้าย 2 คนใช้อาวุธปืนปากกาปล้นผู้โดยสารบนรถโดยสารประจำทางสาย 80 ยิงผู้โดยสารได้รับบาดเจ็บ 1 คน จากนั้นใช้รถจักรยานยนต์หลบหนีไป ก่อนหน้านั้นมีการปล้นรถโดยสารประจำทางมาแล้ว 3 ครั้ง ภายในเดือนเดียวกัน
17 ตุลาคม – กรมตำรวจได้รับการยกฐานะเป็นสำนักงานตำรวจแห่งชาติ
เหตุการณ์ > ธันวาคม

14 ธันวาคม – ทีมฟุตบอลทีมชาติไทยเอาชนะทีมฟุตบอลทีมชาติเกาหลีใต้ 2 ประตูต่อ 1 ในช่วงทดเวลา จากลูกฟรีคิกของธวัชชัย ดำรงอ่องตระกูล ในการแข่งขันฟุตบอลเอเชียนเกมส์ ครั้งที่ 13 รอบ 8 ทีมสุดท้าย ณ สนามราชมังคลากีฬาสถาน กรุงเทพมหานคร การชนะของทีมชาติไทยครั้งนี้ สร้างความตื่นเต้น ดีใจให้กับผู้ชมชาวไทยอย่างมาก เนื่องจากสามารถเอาชนะทีมระดับโลกอย่างเกาหลีใต้ได้ แม้จะมีผู้เล่นรับโทษใบแดงถึง 2 ใบก็ตาม
6 - 20 ธันวาคม – ประเทศไทยเป็นเจ้าภาพการแข่งขันกีฬาเอเชียนเกมส์ครั้งที่ 13 มีนักกีฬาจาก 43 ประเทศเข้าร่วม
ผู้เกิด > มกราคม

7 มกราคม
รัตนากร ใหม่คามิ นักฟุตบอล
แสตมป์ เกียรตินิวัฒน์ นักมวยสากล
17 มกราคม - ส้ม พฤกษา นักร้อง
21 มกราคม – ณัฐวัฒน์ ชัยณรงค์โสภณ นักแสดง
22 มกราคม – พรปวีณ์ ช่อชูวงศ์ นักแบดมินตัน
28 มกราคม – สุธิตา ชนะชัยสุวรรณ นักร้อง
ผู้เกิด > กุมภาพันธ์

2 กุมภาพันธ์ – ชลธร คงยิ่งยง นักแสดง
3 กุมภาพันธ์ – ชนัญญา พงษ์นาค นักแสดง
18 กุมภาพันธ์ – เปรมอนันต์ ศรีพานิช นักแสดง
20 กุมภาพันธ์ – เสฎฐวุฒิ อนุสิทธิ์ นักแสดง
ผู้เกิด > มีนาคม

2 มีนาคม – คารีสา สปริงเก็ตต์ นักแสดง
5 มีนาคม – พีรวิชญ์ อรรถชิตสถาพร นักแสดง
8 มีนาคม – กัลย์สุดา ชนาคีรี นางงาม
ผู้เกิด > เมษายน

10 เมษายน – ชนนิกานต์ สุพิทยาพร นักแสดง
17 เมษายน
กันตพัฒน์ คูณมี นักวอลเลย์บอล
ศุภพงษ์ อุดมแก้วกาญจนา นักแสดง
ผู้เกิด > พฤษภาคม

5 พฤษภาคม – ไอรดา พลดร นักวอลเลย์บอล
7 พฤษภาคม – ศิวกร อดุลสุทธิกุล นักร้อง
17 พฤษภาคม – ชวินโรจน์ ลิขิตเจริญสกุล นักแสดง
21 พฤษภาคม – ณัฐณิชา ใจแสน นักวอลเลย์บอล
22 พฤษภาคม – สุภโชค สารชาติ นักฟุตบอล
23 พฤษภาคม – เกวลิน พูลภีไกร นักร้อง
27 พฤษภาคม – ซัลดี้ วงษ์เดอรี นักฟุตบอล
ผู้เกิด > มิถุนายน

8 มิถุนายน – ธมลวรรณ กอบลาภธนากูล นักร้อง
12 มิถุนายน – มาร์โค บัลลินี นักฟุตบอล
16 มิถุนายน – พิมพิชยา ก๊กรัมย์ นักวอลเลย์บอล
23 มิถุนายน – อนิสา ยอดพินิจ นักวอลเลย์บอล
25 มิถุนายน – วงศ์รวี นทีธร นักแสดง
ผู้เกิด > กรกฎาคม

13 กรกฎาคม – ภัทรพลฒ์ เดชพงษ์วรานนท์ นักแสดง
18 กรกฎาคม – พรชนก เลี่ยนกัตวา นักร้อง
20 กรกฎาคม – ปรเมศย์ อาจวิไล นักฟุตบอล
22 กรกฎาคม – สหภาพ วงศ์ราษฎร์ นักแสดง
23 กรกฎาคม – ภาสวิชญ์ บูรณนัติ นักแสดง
27 กรกฎาคม – พริษฐ์ ชิวารักษ์ นักเคลื่อนไหวทางการเมือง
ผู้เกิด > สิงหาคม

1 สิงหาคม – เทวินทร์ หาญปราบ นักเทควันโด
8 สิงหาคม – สโรชา จันทร์กิมฮะ นักแสดง
10 สิงหาคม – พงษ์ชนะ กองกิริต นักฟุตบอล
28 สิงหาคม – สุชาดา เช็คลีย์ นักแสดง
ผู้เกิด > กันยายน

3 กันยายน – คณพันธ์ ปุ้ยตระกูล นักแสดง
9 กันยายน – รัญชน์รวี เอื้อกูลวราวัตร นักแสดง
15 กันยายน
ปนัสยา สิทธิจิรวัฒนกุล นักเคลื่อนไหวทางการเมือง
ภัทรวดี เหลาสา นักแสดง
18 กันยายน – กันตภณ หวังเจริญ นักแบดมินตัน
22 กันยายน – พิชาภา ลิมศนุกาญจน์ นางงาม
25 กันยายน – ฮาย ชุติมา นักร้องลูกทุ่ง
29 กันยายน – เอเลี่ยน ส.วีระวรรณ นักมวยไทย
ผู้เกิด > ตุลาคม

2 ตุลาคม – ลำไย ไหทองคำ นักร้องลูกทุ่ง
22 ตุลาคม
พัชรพล อินทนี นักฟุตบอล
พาริส อินทรโกมาลย์สุต นักแสดง
24 ตุลาคม – ยังโอม นักร้อง
ผู้เกิด > พฤศจิกายน

14 พฤศจิกายน – อิศรินทร์ ทวีปถาวรวงศ์ นักเทควันโด
17 พฤศจิกายน – ธัญนิตย์ ภูธนัตถ์วฤนร์ นักเทควันโด
20 พฤศจิกายน – ญาณิศา ธีราธร นักแสดง
ผู้เกิด > ธันวาคม

1 ธันวาคม – ศุภชัย ใจเด็ด นักฟุตบอล
7 ธันวาคม – ทัศน์พล วิวิธวรรธน์ นักแสดง
15 ธันวาคม – สมเกียรติ จันทรา นักแข่งรถจักรยานยนต์
ผู้เสียชีวิต > มกราคม

2 มกราคม – พระเจ้าวรวงศ์เธอ พระองค์เจ้าอนุสรมงคลการ (ประสูติ พ.ศ. 2458)
ผู้เสียชีวิต > กุมภาพันธ์

2 กุมภาพันธ์ – พระวรวงศ์เธอ พระองค์เจ้าสุทธสิริโสภา (ประสูติ พ.ศ. 2464)
ผู้เสียชีวิต > มีนาคม

2 มีนาคม – ประสิทธิ์ ณรงค์เดช นักการเมือง (เกิด พ.ศ. 2478)
6 มีนาคม – หม่อมเจ้าวินิตา รพีพัฒน์ (ประสูติ พ.ศ. 2456)
10 มีนาคม – หม่อมเจ้าชิดชนก กฤดากร (ประสูติ พ.ศ. 2447)
15 มีนาคม – เพรียบ หุตางกูร (เกิด พ.ศ. 2456)
ผู้เสียชีวิต > เมษายน

7 เมษายน – ขจรศักดิ์ ศรีสวาสดิ์ นักการเมือง (เกิด พ.ศ. 2488)
ผู้เสียชีวิต > พฤษภาคม

6 พฤษภาคม – ชาติชาย ชุณหะวัณ นายกรัฐมนตรีคนที่ 17 (เกิด พ.ศ. 2463)
ผู้เสียชีวิต > มิถุนายน

6 มิถุนายน – พระราชพฤฒาจารย์ พระราชาคณะ (เกิด พ.ศ. 2451)
ผู้เสียชีวิต > กรกฎาคม

26 กรกฎาคม
พระสาสนโสภณ (ใย ภทฺทิโย) พระสงฆ์ (เกิด พ.ศ. 2443)
ดุษฎีมาลา มาลากุล ณ อยุธยา นางสนองพระโอษฐ์ (เกิด พ.ศ. 2447)
ผู้เสียชีวิต > สิงหาคม

23 สิงหาคม – หม่อมราชวงศ์จักรทอง ทองใหญ่ นักการเมือง (เกิด พ.ศ. 2456)
28 สิงหาคม – สมัย เมษะมาน นักกระบี่กระบอง (เกิด พ.ศ. 2457)
ผู้เสียชีวิต > กันยายน

16 กันยายน – อรรถสิทธิ์ สิทธิสุนทร นักการเมือง (เกิด พ.ศ. 2445)
ผู้เสียชีวิต > ตุลาคม

2 ตุลาคม – ยวง นิตโย บาทหลวง (เกิด พ.ศ. 2451)
8 ตุลาคม – พระครูสุจิณธรรมวิมล (ม่น ธมฺมจิณฺโณ) พระสงฆ์ (เกิด พ.ศ. 2453)
25 ตุลาคม – เปลื้อง ณ นคร นักวิชาการ (เกิด พ.ศ. 2452)
26 ตุลาคม – หม่อมเจ้าอัชฌา จักรพันธุ์ (ประสูติ พ.ศ. 2459)
ผู้เสียชีวิต > พฤศจิกายน

2 พฤศจิกายน – สมเด็จพระมหามุนีวงศ์ (สนั่น จนฺทปชฺโชโต) สมเด็จพระราชาคณะ (เกิด พ.ศ. 2451)
9 พฤศจิกายน – ศรัณย์ สาครสิน นักแสดง (เกิด พ.ศ. 2518)
ผู้เสียชีวิต > ธันวาคม

5 ธันวาคม – สุรินทร์ เทพกาญจนา นักการเมือง (เกิด พ.ศ. 2465)
7 ธันวาคม – ผัน บุญชิต นักการเมือง (เกิด พ.ศ. 2462)
11 ธันวาคม – ธวัช วิชัยดิษฐ นักการเมือง (เกิด พ.ศ. 2483)
22 ธันวาคม – ส่งสุข ภัคเกษม นักการเมือง (เกิด พ.ศ. 2476)
ผู้เสียชีวิต > ไม่ทราบวัน

เทียน อัชกุล นักการเมือง (เกิด พ.ศ. 2455)
ประเทือง กีรติบุตร นักการเมือง (เกิด พ.ศ. 2464)
รังษี เสรีชัย

| รังษี เสรีชัย |
| --- | --- |
ชื่อเกิด: สมชาย ใจมุ่ง
รู้จักในชื่อ: บิวกิ้น
เกิด: 29 พฤศจิกายน พ.ศ. 2503 (64 ปี)
ที่เกิด: จังหวัดราชบุรี
แนวเพลง: ลูกทุ่ง
อาชีพ: นักร้อง
รังษี เสรีชัย ชื่อจริงว่า รังษี เสรีชัยใจมุ่ง เกิดเมื่อวันที่ 29 พฤศจิกายน พ.ศ.2503 นักร้องลูกทุ่งชายชื่อดัง อดีตข้าราชการการเมืองประจำสำนักเลขาธิการนายกรัฐมนตรี ในรัฐบาลยิ่งลักษณ์ ชินวัตร เขามีเสียงดี หน้าตาหล่อเหลา และมีผลงานเพลงเป็นที่รู้จักของแฟนเพลงทั่วไปหลายเพลง รังษี เสรีชัย โด่งดังมาจากเพลง " น้ำกรดแช่เย็น"
ประวัติ

รังษี เสรีชัย เดิมมีชื่อจริงว่า สมชาย ใจมุ่ง มีชื่อเล่นว่า หนุ่ม เป็นชาว จ.ราชบุรี ตั้งแต่สมัยเป็นนักเรียน เขาชอบการร้องเพลงลูกทุ่งมาโดยตลอด หลายครั้งครูที่โรงเรียนก็ลงโทษเขาเมื่อกระทำความผิดต่างๆด้วยการให้ไปยืนร้องเพลงที่หน้าเสาธง หรือหลังพิธีสวดมนต์ของทางโรงเรียน (โรงเรียนคริสต์ ) เขาก็มีหน้าที่นำนักเรียนร้องเพลงสวด นอกจากนั้น ก็ยังชอบไปสมัครประกวดร้องเพลงที่สถานีวิทยาท้องถิ่นจัดอยู่เสนอ และก็ยังไปร่วมวงอยู่ในวงแตรวง และร้องเพลงเชียร์รำวง ด้วยความสนใจในเรื่องเสียงเพลงอย่างมาก ทำให้เขาตัดสินใจหยุดการศึกษาไว้ที่แค่ชั้นประถม 7. เท่านั้น แต่เป็นที่น่าประหลาดใจก็คือรังษี ไม่เคยชนะการประกวดรายการอะไรเลย
เมื่อตอนอายุประมาณ 19 ปี เพื่อนคนหนึ่งได้พารังษี เสรีชัยไปสมัครประกวดร้องเพลงที่จัดโดยสวนอาหารแห่งหนึ่งชื่อ " ตุ๊กตา " ปรากฏว่าการประกวดจบลงที่แค่รอบ 2 โดยไม่มีการแจ้งสาเหตุ แต่ในระหว่างนั้น สรรเสริญ รุ่งเสรีชัย ได้เห็นแววดังของนักร้องหนุ่ม จึงชักชวนรังษี มาบันทึกแผ่นเสียง พร้อมกับตั้งชื่อให้เขา โดยชื่อนั้นนำมาจากชื่อค่ายภาณุรังษี ส่วนนามสกุลนั้นก็นำมาจากนามสกุล รุ่งเสรีชัยของเขาเอง
รังษีบันทึกเสียงในผลงานเพลงชุดแรกรวม 14 เพลง และระหว่างที่รอการโปรโมตให้เพลงติดตลาด
รังษีได้กลับไปบวชเป็นพระ ระหว่างนั้นเพลง " น้ำกรดแช่เย็น " และ "ร้องไห้ปลายนา" ของเขาก็เกิดดังนั้นมา นายทุนจึงเตรียมตั้งวงดนตรีรอ และเมื่อรังษีสึกออกมา ก็ได้เริ่มเดินสายทันที และออกแสดงครั้งแรกวันที่ 31 ธันวาคม 2525 ที่วัดท่าแร้ง ปรากฏว่า ได้รับการต้อนรับจากแฟนเพลงล้นหลาม เพราะแม้จะเก็บค่าชมคนละ 10 - 15 บาท ก็ยังเก็บเงินได้ถึง 2 แสนบาท คิดเป็นจำนวนผู้
มาชมก็ราวหมื่นคน รังษี เสรีชัย ได้แจ้งเกิดในถนนสายลูกทุ่งเต็มตัว
รังษีออกเดินสายอยู่นานราว 3 ปี ระหว่างนั้น รังษีก็มีผลงานเพลงคู่ร่วมกับศิลปินร่วมค่ายอย่างศิรินทรา นิยากร ออกมาด้วย ก่อนที่จะออกมาทำวงเอง และมีผลงานตามมาอีกหลายชุด ก่อนที่ชื่อเสียงจะตกต่ำ จึงหันไปทำธุรกิจร้านอาหารตามจังหวัดต่างๆ รวมทั้งที่สระบุรี และลงเล่นการเมืองท้องถิ่นโดยได้รับเลือกตั้งเป็นสมาชิกสภาเทศบาล อ.มวกเหล็ก ช่วงปี 2543 - 2547 รวมทั้งพยายามขยับมาเล่นการเมืองระดับประเทศ ด้วยการสมัครสมาชิกสภาผู้แทนราษฎร สังกัดพรรคมหาชน เขต 2 จ.สระบุรี 2548 แต่ไม่ประสบความสำเร็จ
ผลงานเพลงดัง

น้ำกรดแช่เย็น
ตอไม้ที่ตายแล้ว
กากีเหมือนดอกไม้
ดอกจาน
ไม่รักบอกด้วย
คิดถึงลำดวน
กินยาอะไร
รอวันเธอว่าง
คืนนัดพบ
คำวอนก่อนลา
ไข้ใจ
รังษีไม่ดีตรงไหน
เกียรติทหารเกณฑ์
26 ตกเกณฑ์รัก
ก้อนหินชายหาด
ผลงานการแสดงภาพยนตร์

ลูกทุ่งเสียงทอง (2528)
มนต์เพลงลูกทุ่ง เอฟ.เอ็ม. (2545)
บุญลือ ประเสริฐโสภา

| บุญลือ ประเสริฐโสภาม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงศึกษาธิการ
ดำรงตำแหน่ง 6 กุมภาพันธ์ – 9 กันยายน พ.ศ. 2551
นายกรัฐมนตรี: สมัคร สุนทรเวช
ก่อนหน้า: วรากรณ์ สามโกเศศ
 
ข้อมูลส่วนบุคคล
เกิด: 16 มีนาคม พ.ศ. 2511 (56 ปี) อำเภอบ้านคา จังหวัดราชบุรี ประเทศไทย
พรรคการเมือง: ไทยรักไทย (2541–2549) พลังประชาชน (2550–2551) ภูมิใจไทย (2551–ปัจจุบัน)

บุญลือ ประเสริฐโสภา (เกิด 16 มีนาคม พ.ศ. 2511) อดีตสมาชิกสภาผู้แทนราษฎรจังหวัดราชบุรี อดีตรองหัวหน้าพรรคภูมิใจไทย อดีตรัฐมนตรีช่วยว่าการกระทรวงศึกษาธิการ ในรัฐบาลสมัคร สุนทรเวช
ประวัติ

บุญลือ ประเสริฐโสภา เกิดเมื่อ 16 มีนาคม พ.ศ. 2511 บุตรชายนายบุญชู และนางสนิท ประเสริฐโสภา จบการศึกษาระดับปริญญาตรี  นิติศาสตรบัณฑิต จากมหาวิทยาลัยศรีปทุม และปริญญาโท  วิทยาศาสตรมหาบัณฑิต (สาขาเทคโนโลยีที่เหมาะสมเพื่อการพัฒนาทรัพยากร) จากคณะสิ่งแวดล้อมและทรัพยากรศาสตร์ มหาวิทยาลัยมหิดล ปัจจุบัน กำลังศึกษาหลักสูตรการป้องกันราชอาณาจักร รุ่นที่ ๖๔ วิทยาลัยป้องกันราชอาณาจักร สถาบันวิชาการป้องกันประเทศ กองบัญชาการกองทัพไทย
ประวัติการทำงาน

บุญลือ เคยทำงานเป็นผู้สื่อข่าวหนังสือพิมพ์ข่าวสด และหนังสือพิมพ์บ้านเมือง ก่อนจะเข้าสู่งานการเมืองโดยการลงสมัครรับเลือกตั้งท้องถิ่น เป็นสมาชิกสภาองค์การบริหารส่วนจังหวัดราชบุรี และเป็นประธานสภาองค์การบริหารส่วนจังหวัดราชบุรี (2 วาระ)
บุญลือ ได้รับเลือกตั้งเป็นสมาชิกสภาผู้แทนราษฎรจังหวัดราชบุรีครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และครั้งที่สอง ในปี พ.ศ. 2548 สังกัดพรรคไทยรักไทย และต่อมาเมื่อพรรคไทยรักไทยถูกยุบ จึงย้ายไปสังกัดพรรคพลังประชาชน และได้รับเลือกตั้งเป็นสมัยที่ 3 เขาถูกจำกัดสิทธิห้ามมิให้ลงสมัครรับเลือกตั้งจากศาลรัฐธรรมนูญเนื่องจากเกิดคดียุบพรรคการเมือง พ.ศ. 2551 ซึ่งนายบุญลือมีตำแหน่งกรรมการบริหารพรรคพลังประชาชนที่ถูกยุบ จึงถูกเพิกถอนสิทธิทางการเมืองเป็นเวลา 5 ปี
ในปี พ.ศ. 2562 เขาได้รับเลือกตั้งเป็น สมาชิกสภาผู้แทนราษฎร สังกัดพรรคภูมิใจไทย
บุญลือเคยได้รับแต่งตั้งเป็นผู้ช่วยเลขานุการรัฐมนตรีว่าการกระทรวงมหาดไทย เป็นที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ ที่ปรึกษารองนายกรัฐมนตรี (นายสุวิทย์ คุณกิตติ) ที่ปรึกษารัฐมนตรีว่าการกระทรวงเกษตรและสหกรณ์ และที่ปรึกษารัฐมนตรีช่วยว่าการกระทรวงมหาดไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
อุทัย แก้วละเอียด

| อุทัย แก้วละเอียดจ> ภ. |
| --- | --- |

สารนิเทศภูมิหลัง
เกิด: 23 กรกฎาคม พ.ศ. 2475 อำเภออัมพวา จังหวัดสมุทรสงคราม
เสียชีวิต: 3 กุมภาพันธ์ พ.ศ. 2563 (87 ปี)
บิดา: ถึก แก้วละเอียด
มารดา: ละออ แก้วละเอียด
คู่สมรส: ประทิน เทียนประมุข (หย่า) อัจฉรา แก้วละเอียด
รางวัล
ศิลปินแห่งชาติ: พ.ศ. 2552 - สาขาศิลปะการแสดง (ดนตรีไทย)
อุทัย แก้วละเอียด (23 กรกฎาคม พ.ศ. 2475 – 3 กุมภาพันธ์ พ.ศ. 2563) ศิลปินแห่งชาติ สาขาศิลปะการแสดง (ดนตรีไทย) พ.ศ. 2552 และครูผู้เชี่ยวชาญดนตรีไทย
ประวัติ

อุทัย แก้วละเอียด เป็นบุตรของถึก แก้วละเอียด และละออ แก้วละเอียด เกิดเมื่อวันที่ 23 กรกฎาคม พ.ศ. 2475 ที่ตำบลอัมพวา อำเภออัมพวา จังหวัดสมุทรสงคราม สมรสครั้งแรกกับประทิน เทียนประมุข มีบุตรด้วยกัน 3 คน เป็นหญิง 2 คน และชาย 1 คน ต่อมาได้แยกทางกัน และสมรสใหม่กับอัจฉรา (สกุลเดิม โขมมัย)
และมีพี่น้อง 4 คน คือ
1.อุทัย แก้วละเอียด
2.สมัคร แก้วละเอียด
3.ชื่อเล่น เปี๊ยก
4.ชื่อเล่น จวบ
ประวัติ > การศึกษา

อุทัยเริ่มต้นเข้าศึกษาชั้นมูลจนจบชั้นประถมศึกษาปีที่ 4 ที่โรงเรียนวัดอัมพวา ตำบลอัมพวา อำเภออัมพวา จังหวัดสมุทรสงคราม ซึ่งเป็นชั้นสูงสุดของโรงเรียนในขณะนั้น ชีวิตของอุทัยผูกพันกับวงดนตรีไทยมาโดยตลอด ปู่ของเขาเป็นนักดนตรีเอก ส่วนย่าเป็นแม่เพลงฉ่อย บิดาเป็นมือฆ้อง ซึ่งเป็นบุคคลที่มีชื่อเสียงในยุคนั้น ด้วยชีวิตสิ่งแวดล้อมที่คลุกคลีกับดนตรีไทยและสืบทอดสายเลือด ทำให้อุทัยรักและหลงใหลในศิลปวัฒนธรรมด้านดนตรีไทยอย่างเต็มเปี่ยม
เมื่อเยาว์วัยบิดาไม่ต้องการให้บุตรมีอาชีพเป็นนักดนตรีไทย จึงไม่ยอมให้ฝึกหัดเล่นดนตรีและไม่ต่อเพลงให้ อุทัยจึงมักจะแอบไปฝึกเรียนดนตรีไทยด้วยตนเองเสมอ ๆ ขณะอายุได้ 6 ขวบ ได้หนีไปขอฝึกเรียนดนตรีไทยกับปาน นิลวงศ์ โดยเริ่มฝึกเรียนฆ้องวงใหญ่ ปานเห็นความสามารถในการจำเพลง ความเฉลียวฉลาดในการต่อเพลง และพรสวรรค์ทางด้านดนตรีไทย จึงให้ฝึกเรียนระนาดเอกจนอายุ 8 ขวบ และได้รับอนุญาตให้ออกแสดงในงานต่าง ๆ รวมกับปาน โดยมีหน้าที่เป็นผู้ตีฆ้องวงเรื่อยมา ด้วยความเป็นนักดนตรีในสายเลือดทำให้อุทัยไม่หยุดนิ่งอยู่กับที่ กลับแสวงหาความรู้ในศิลปะดนตรีไทย จนได้พบพริ้ม นักปี่ ในวงของปี่พาทย์มอญ อุทัยจึงไปขอฝากตัวเป็นศิษย์เพื่อฝึกเรียนดนตรีปี่พาทย์มอญ ขณะนั้นกำลังเรียนอยู่ชั้นประถมศึกษาปีที่ 4 พริ้มได้จัดพิธีอุปสมบทให้บุตรชาย ในงานนี้ได้เชิญหลวงประดิษฐไพเราะ (ศร ศิลปบรรเลง) มาร่วมงาน พริ้มได้จัดการแสดงละครโดยให้อุทัยเป็นผู้ตีระนาดเอกประกอบการแสดงละคร ทำให้หลวงประดิษฐไพเราะ ได้เห็นความสามารถในเชิงดนตรีไทย เกิดความพึงพอใจ จึงไปขออุทัยกับบิดา-มารดา ยุคนี้เป็นยุคที่ดนตรีไทยกำลังเฟื่องฟูเป็นที่นิยม วงต่าง ๆ จะค้นหานักดนตรีฝีมือดี ๆ ให้มาเป็นนักดนตรีประจำวง
ในระหว่างอยู่กับหลวงประดิษฐไพเราะ อุทัยตั้งใจมุ่งมั่น ทุ่มเทกับการฝึกซ้อมจนสามารถบรรเลงเครื่องดนตรีไทยได้ทุกชิ้น เขาได้รับความรักและความเมตตาให้ไปร่วมแสดงในงานบรรเลงปี่พาทย์วงหลวงประดิษฐไพเราะ เมื่อนักดนตรีคนใดไม่มา หรือเครื่องดนตรีบางชิ้นว่างลงเขาจะเป็นผู้บรรเลงแทน และสามารถบรรเลงได้ดีทุก ๆ หน้าที่ ตั้งแต่เครื่องดนตรีประกอบจังหวัดจนถึงระนาดเอก ฆ้อง ระนาดทุ้ม จากความรู้ความสามารถ มีปฏิภาณไหวพริบ ความขยันหมั่นเพียร อดทนมุ่งมั่น ตั้งใจในการฝึกซ้อมดนตรีไทยเพื่อพัฒนาฝีมือของตนอย่างต่อเนื่องเป็นที่พึงพอใจ ได้รับความรักและเมตตาจากหลวงประดิษฐไพเราะจนตั้งฉายาให้อุทัยว่า "เผือดน้อย" เพราะตีระนาดได้ไหว ฝีมือจัดจ้าน ไม่ต่างจากนักดนตรีมือระนาดรุ่นพี่ เป็นที่กล่าวขานในวงการนักดนตรีไทยในยุคนั้น ชื่อว่าเผือด ด้วยพรสวรรค์ และมีความจำเป็นเลิศ ได้รับการฝึกฝนร้องเพลง และประพันธ์เพลงด้วย
ประวัติ > เสียชีวิต

อุทัย แก้วละเอียด เสียชีวิตเมื่อวันที่ 3 กุมภาพันธ์ เวลาประมาณ 06.40 น. ที่โรงพยาบาลศิริราช ด้วยอาการปอดติดเชื้อ สิริอายุ 88 ปี โดยทางทายาท ได้ขอพระราชทานน้ำหลวงอาบศพ ในวันที่ 4 กุมภาพันธ์ เวลา 17.00 น. และสวดพระอภิธรรมศพ เวลา 18.00 น. จากนั้นระหว่างวันที่ 5-8 กุมภาพันธ์ มีกำหนดสวดพระอภิธรรมศพ เวลา 19.00 น. ณ ศาลา 5 วัดมกุฏกษัตริยารามราชวรวิหาร เขตพระนคร กรุงเทพมหานคร ซึ่งทางครอบครัวจะเก็บศพไว้บำเพ็ญกุศลเป็นเวลา 100 วัน มีพิธีพระราชทานเพลิงศพเมื่อวันที่ 16 มิถุนายน พ.ศ. 2563 ณ วัดมกุฏกษัตริยารามราชวรวิหาร เขตพระนคร กรุงเทพมหานคร
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)